laion/Wikipedia-Exotic huggingface dataset:
רוסקה פולה

רוסקֶה פוֹלֶה (באוקראינית: Руське Поле; בהונגרית: Úrmező, אורמזה; ברוסית: Русское Поле, רוסקויה פולה; ביידיש: ווערמעזיף) הוא כפר במחוז זקרפטיה שבמערב אוקראינה. יהודים ראשונים התגוררו בכפר בתחילת המאה ה-18 ובשנת 1830 חיה במקום קהילה יהודית מסודרת. הקהילה הייתה כפופה לקהילת טעטש ולכן לא היה לה רב משלה אך היו בה בית כנסת, מקווה ובית עלמין. כל יהודי העיר היו חסידי ויז'ניץ. החל משנת 1941 החלו להתנכל ליהודי העיר ולקחת גברים מהקהילה לעבודות כפייה, ובשנת 1944 גירשו גם את אחרוני היהודים שעוד נותרו. אור-מאז'ו, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 25. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא רוסקה פולה בוויקישיתוף "רוסקה פולה", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
מנינדרה אגרוול

מנינדרה אגרוול (בהינדית: मणीन्द्र अग्रवाल; נולד ב-20 במאי 1966) הוא פרופסור במחלקה למדעי המחשב והנדסה במכון הטכנולוגי ההודי בקאנפור (IIT) וחתן פרס גדל. אגרוול למד לתואר ראשון בטכנולוגיה ב-IIT, ושם גם השלים דוקטורט במדעי המחשב. בשיתוף עם נירג' קייל וניטין סקסנה פיתח את אלגוריתם AKS לבדיקת ראשוניות של מספר בזמן פולינומי, על כך הוא זכה בפרס גדל וכן בפרס פולקרסון בשנת 2006. אתר האינטרנט הרשמי של מנינדרה אגרוול מנינדרה אגרוול, באתר פרויקט הגנאלוגיה במתמטיקה מנינדרה אגרוול, באתר dblp מנינדרה אגרוול, באתר גוגל סקולר ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הזעקה

"הזעקה" (1924) הוא אלבום הדפסים בטכניקה של חיתוך עץ שיצר הצייר הישראלי מירון סימה. "הזעקה" הוא אלבום המכיל שבעה חיתוכי עץ שיצר מירון סימה בשנת 1924. למרות שהחל לעבוד על הסדרה בעת שהותו בהייניכן, את עיקר העבודה יצר בדרזדן, גרמניה, לפני ותוך כדי שנתו הראשונה כסטודנט באקדמיה לאמנות בעיר. שבעת ההדפסים הם: (1) נידונים למוות; (2) אם ובתה המתה; (3) סב מוצא נכד מת; (4) אשה ותינוק שנרצח; (5) זעקה; (6) שירת אבל; (7) מול השופט הנצחי. בנוסף יצר סימה הדפס נוסף המהווה שער לקובץ. העבודות מודפסות על גבי גליונות נייר בגובה של 44.7 ס"מ וברוחב של 57 ס"מ (כ"א). גדעון עפרת קשר את הסדרה אל סגנון אקספרסיוניזם הגרמני ואל "רוח" של "אקספרסיוניזם יהודי" שכלל אמנים כיעקב שטיינהרט, יעקב אייזנשר ואחרים, שפעלו באותה עת. סימה הציג את העבודות בשנת 1928 בגלריה בפראג ובתערוכת הדפס קבוצתית שהתקיימה בדרזדן בשנה שלאחר מכן. סגנון העבודות משקף את יצירתו המוקדמת של סימה, בטרם הושפע מן הריאליזם האקדמי, אליו נחשף באקדמיה לאמנות בדרזדן. העבודות מתארות את הדמויות מוארות בתאורה דרמאטית המשטחת את הדמויות ומציגה אותן כבוקעות ממשטחי צבע שחור, סגנון השואב מן המאפיינים של המדיום, כמו גם מאמנים אקספרסיוניסטים כאמיל נולדה, מקס פכשטיין ואחרים. עותק של סדרת ההדפסים נמצא בעיזבון האמן שבמשכן לאמנות על שם חיים אתר בעין חרוד. ראו: עפרת, גדעון, לראות בחשכה: מירון סימה, הוצאת ש. זק ועמותת מירון סימה, 2003, עמ' 39 ראו: עפרת, גדעון, לראות בחשכה: מירון סימה, הוצאת ש. זק ועמותת מירון סימה, 2003, עמ' 44
פיאט 512

פיאט 512 (באיטלקית: Fiat 512) היא מכונית סלון מסוג "טורפדו" (אנ') מתוצרת קונצרן הרכב האיטלקי פיאט אשר יוצרה בין השנים 1926–1928 באיטליה. יוצרו 2,583 יחידות. מנוע קדמי. מנוע הנעה אחורית. מערכת היגוי - מימין. 4 דלתות - סדאן. 4 דלתות - לימוזינה. 4 דלתות - קבריולה. 4 דלתות - לנדולט. פיאט פיאט 505 פיאט 507 פיאט 510 פיאט 514 פיאט 520 פיאט 521 פיאט 522 פיאט 524 פיאט 527 מדיה וקבצים בנושא פיאט 512 בוויקישיתוף פיאט 512, סרטון באתר יוטיוב פיאט 512, סרטון באתר יוטיוב Fiat Personenwagen, by Fred Steiningen, 1994. ISBN 3-923448-37-6 פיאט 512, שנת 1926 - מפרט museonicolis.com/en/fiat-1926-512 "פיאט 512" antiqbrocdelatour.com/Les-collections/voitures-anciennes/Fiat דגמי פיאט בין השנים 1923-1934 / ראו פיאט 512 fiat.modeles.free.fr/modeles/model3 פיאט 512 car.info/en-se/fiat/512
בהאם

בהאם (בצרפתית: Baham) היא עיירה שנמצאת באזור המערב שבקמרון. העיירה נמצאת כ-20 ק"מ מבירת האזור באפוסם וכ-204 ק"מ מבירת המדינה יאונדה. בנוסף, העיירה נמצאת כ-156 ק"מ מהגבול של קמרון עם ניגריה. הטמפרטורה בבהאם נעה בין 15 מעלות צלזיוס ל-28 מעלות צלזיוס. בהאם ממוקמת ליד הכביש הלאומי N5 וכ-3 ק"מ מהכביש הלאומי N4. מדיה וקבצים בנושא בהאם בוויקישיתוף אתר האינטרנט הרשמי של בהאם Site de la primature - Élections municipales 2002 (בצרפתית) Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV (בצרפתית) Charles Nanga, La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996, Mémoire ENA. (בצרפתית) Portail Royaume Baham (בצרפתית) Baham Museum Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
My Life Would Suck Without You

My Life Would Suck Without You (בעברית: החיים שלי היו מבאסים בלעדיך) הוא סינגל של הזמרת האמריקאית קלי קלרקסון, מתוך אלבומה הרביעי All I Ever Wanted. השיר יצא כסינגל הראשון מהאלבום ב-13 בינואר 2009, וזכה להצלחה רבה. בין היתר הגיע למקום ה-1 בארצות הברית, למקום ה-2 במצעד האירופאי, ולמקום ה-5 במצעד המוזיקה האוסטרלי. השיר נכתב על ידי מקס מרטין, לוקאש גוטוואלד וד"ר לוק ובוים על ידי מרטין ולוק. גם קלרקסון במקור הייתה שותפה לכתיבת השיר, אך ביקשה למחוק את שמה מהקרדיטים, כדי שלא יידעו שהיא הייתה שותפה לעבודה עם ד"ר לוק, לאור סכסוך שהיה ביניהם בזמן העבודה על השיר. השיר נחשף לראשונה בתחנת הרדיו האמריקאית Z100, ולאחר שלושה ימים יצא באופן רשמי. השיר זכה לביקורות חיוביות מהמבקרים, אשר שיבחו את השילוב של פופ, רוק ודאנס ביחד. השיר הגיע כבר בשבוע השני שלו למקום הראשון בארצות הברית כאשר קפץ מהמקום ה-97 ובכך עשה את הקפיצה הגדולה ביותר למקום הראשון בתולדות המצעד ובכך היא שברה את השיא של בריטני ספירס עם השיר "Womanizer" שקפץ מהמקום ה-96 למקום הראשון. השיא לא נשבר עד היום. השיר היה לשיר השני של קלרקסון אשר נכנס למקום ה-1 במצעד והראשון שלה מאז שנת 2002. בארצות הברית הוא הצליח גם במצעדים נוספים כאשר הגיע למקום ה-7 במצעד שירי הדאנס, למקום ה-3 במצעד שירי המיינסטרים, למקום ה-3 במצעד השירים למבוגרים ולמקום ה-16 במצעד העכשווי למבוגרים. בנוסף לכך, הוא דורג במקום ה-23 במצעד סיכום השנה של בילבורד. בין היתר השיר הגיע למקום הראשון גם בבריטניה, פולין, הונגריה וקנדה, הגיע לחמישייה הפותחת באוסטרליה, ולוניה, אירלנד, ישראל, הולנד, שוודיה ושווייץ, לעשירייה הפותחת ביפן, גרמניה ואוסטריה ולעשרים העליונים בניו זילנד, סלובקיה, צ'כיה, ברזיל ופלנדריה. הגעה למקום הראשון בבריטניה גרמה לה לשבור שיא בכך שלימים הפכה לבוגרת "אמריקן איידול" היחידה שהגיע שם למקום הראשון. הקליפ לשיר בוים על ידי ווין אישם ובו נראית קלרקסון ובן זוגה שהם חווים עליות ומורדות במערכת יחסים שלהם. הקליפ היה מועמד לפרס "הקליפ הנשי של השנה" בטקס פרסי ה-VMA של שנת 2009 אך הפסיד לטוב הקליפ לשיר "You Belong with Me" של טיילור סוויפט. מידע על היצירה "My Life Would Suck Without You" באתר מיוזיק בריינז השיר במצעד הבילבורד הוט 100 Kelly Clarkson - Chart history | Billboard, www.billboard.com australian-charts.com - Kelly Clarkson - My Life Would Suck Without You, australian-charts.com
בימבולנס

בימבולנס או מינילנס הוא כלי רכב חשמלי קומפקטי, אשר מופעל על ידי הארגונים מגן דוד אדום ואיחוד הצלה, ומשמש למתן עזרה ראשונה וסיוע חירום לאנשים בסכנת חיים. הארגונים מפעילים עשרות רכבים ברחבי ישראל כאשר מטרתם המרכזית היא קיצור זמן ההגעה של כונני רפואת חירום לאירוע חירום והענקת טיפול מהיר ומקצועי ללא עיכובים. מקור שמו הוא הלחם בסיסים של המילים "בימבה" ו"אמבולנס", או מיני אמבולנס. זהו רכב חשמלי זעיר, מדגם Jiayuan City Spirit, מתוצרת סין, המאויש בידי 2 חובשים או פרמדיקים. הרכב מיועד לשימוש של 2 נוסעים בלבד והוא מאפשר למתנדבי ההצלה להגיש עזרה ראשונית מהירה, אך אינו מאפשר פינוי של חולים כמו באמבולנס או בנט"ן. יש בו ציוד רפואי מתקדם הכולל בין היתר ציוד החייאה והנשמה, דפיברילטור, מזרק אפיפן לטיפול בהתקפי אלרגיה, תרופות לשעת חירום, אלונקה, לוח גב מתקפל וציוד חבישה. יתרונו הגדול של הרכב הוא בגודלו הקטן, אשר מאפשר לו לנסוע בשוליים ולא לבזבז זמן על חיפושי חניה ועמידה בפקקים. אך חלים עליהם מספר הגבלות: לא ניתן לפנות בהם חולים, אסור להם לחצות צמתים באור אדום ואסורים לנסיעה בכבישים מהירים. בספטמבר 2018 התקיים ערב הוקרה במד"א ירושלים אשר אליו הגיע נשיא הפיליפינים, רודריגו דוטרטה במהלכו נהג בבימבולנס. אמבולנס מגן דוד אדום איחוד הצלה בריאות - אמבולנס מד"א החייאה עזרה ראשונה, סרטון באתר יוטיוב (אורך: 0:58) הצגת הבימבולנס עם ד"ר איתי גל, בעמוד הפייסבוק של פותחים יום, 14 ביולי 2018 מד”א בפיתרון יצירתי נגד הפקקים: בימבולנס – רכב חשמלי קטן מיימדים, באתר מלכת הכביש, ‏4 באפריל 2018 מינילנס באתר איחוד הצלה ד"ר איתי גל, צפו: כך נראה האמבולנס המיניאטורי החדש של מד"א, באתר ynet, 3 באפריל 2018 מירית פנחס, מד"א תפעיל רכבי בימבולנסים ברחבי הקריות, באתר mynet‏ קריות, 7 בפברואר 2018 חדשות 2, ‏צפו: דוטרטה נוסע על ה"בימבולנס", באתר ‏מאקו‏, 4 בספטמבר 2018
WWE Worlds Collide

WWE Worlds Collide (בעברית: "התנגשות העולמות") הוא אחד מאירועי השלם וצפה של ארגון ההיאבקות, ה-WWE, המשודר בערוץ הטלוויזיה של ה-WWE Network. אתר האינטרנט הרשמי של התנגשות העולמות
אריק מוריץ ורבורג

אֶריק מוֹרִיץ וַרְבּוּרְג (בגרמנית: Erich Moritz Warburg;‏ 15 באפריל 1900 – 9 ביולי 1990, המבורג) היה איש עסקים אמריקאי-גרמני יהודי בעל שם עולמי, שהיה אחד מעמודי התווך של הציונות בגרמניה ומייסד קרן ההשקעות ורבורג פינקוס. ורבורג נולד בשנת 1900 בעיר המבורג, גרמניה לאליס (לבית מגנוס) ומקס ורבורג שהיה חבר בפרלמנט של המבורג ושותף בבנק המשפחתי מ"מ ורבורג ושות' (M.M. Warburg & Co). דודו היה פליקס ורבורג, יו"ר ראשון של הסוכנות היהודית המורחבת. ורבורג למד בתיכון היינריך הרץ (Heinrich Hertz-Realgymnasium) הממוקם בעיר המבורג ובשנת 1918 התגייס לצבא הגרמני. בשנת 1938 נמלט מגרמניה לארצות הברית, התגייס לצבא וכיהן כקצין מודיעין בדרגה המקבילה לסגן-אלוף. בעת שירותו הצבאי וכדובר גרמנית, חקר פושעי מלחמה נאצים רבים ובהם מפקד הלופטוואפה ומשרד התעופה, הרמן גרינג. במהלך מלחמת העולם השנייה סייע למדענים גרמנים להגר לארצות הברית ואף קיבל עיטור צבאי אמריקאי, בלגי, צרפתי ובריטי. ורבורג נישא לדורותיאה טורש (Dorothea Thorsch) ולהם שלושה ילדים. ורבורג התמחה בעיקר בעסקים מתחום הבנקאות והפיננסים והיה שותף בחברות מברלין, פרנקפורט, אמסטרדם, לונדון וניו יורק. בנוסף היה ידוע במאמציו לחיזוק הקשרים העסקיים בין גרמניה לארצות הברית ועל כך זכה בפרס אריק מוורבורג הראשון. בשנת 1939, ייסד את חברת מ"מ ורבורג ושות' בניו יורק שהפכה בשלב מאוחר יותר לחברת "ורבורג פינקוס". משפחת ורבורג פליקס ורבורג פאול ורבורג אבי ורבורג ורבורג ליונל פינקוס מדיה וקבצים בנושא אריק מוריץ ורבורג בוויקישיתוף אתר האינטרנט הרשמי של ורבורג פינקוס (באנגלית) Narvaez, Alfonso A. (1990-07-11). "Eric Warburg, 90, Investment Banker From Germany, Dies". The New York Times (באנגלית אמריקאית). ISSN 0362-4331. נבדק ב-2019-02-15. Eric M. Warburg Award, Atlantik-Brücke e.V. (באנגלית)
פאלם טרי

פאלם טרי (באנגלית: Palm Tree) היא עיירה במדינת ניו יורק שבארצות הברית, כ-70 קילומטרים צפונית-מערבית לעיר ניו יורק. בעבר נקראה קריית יואל והייתה אחת משלוש העיירות המרכיבות את העיר מונרו. אך ב-2019, לאחר משאל, קיבלה עצמאות משלה, ושם העיר עם המחוזות מסביב שונה לפאלם טרי, שמשמעותו באנגלית "עץ תמר" (ביידיש "טייטלבוים"), על שם מייסדה האדמו"ר רבי יואל טייטלבוים. בשנת 2023 גרו בעיירה מעל 40,000 תושבים, כאשר אנשי חסידות סאטמר מהווים את הרוב המוחלט של התושבים במקום. שפת האם של רוב התושבים היא יידיש. לפי הסטטיסטיקה, פאלם טרי היא באופן רשמי היישוב העני ביותר בארצות הברית. העיירה קרויה על-שמו של הרב יואל טייטלבוים האדמו"ר מסאטמר, שעודד את הקמתה ואף בחר את מיקומה. הרב טייטלבוים התרשם מהצלחתה של חסידות סקווירא בייסוד היישוב ניו סקוור. הוא התיישב עם תומכיו בוויליאמסבורג בברוקלין ב-1946, אך השכונה הייתה קטנה מדי לקצב הגידול המהיר של הקהילה והרב גם חשש מהשפעות חיצוניות על חסידיו. לכן הורה לחסידיו לחפש אתר שיהיה די קרוב למרכז הכלכלי, ניו יורק, אך יאפשר להם לגדל משפחות גדולות הרחק מההשפעות המזיקות. בעת ייסוד הקריה ב-1974, התיישבו בה 14 משפחות סאטמריות. ב-2006 התגוררו בה למעלה מ-3,000 משפחות. הרב טייטלבוים נפטר בשנת 1979 והיה לנפטר הראשון שנקבר בבית הקברות של העיירה. מאז היווסדה, קצב גידול התושבים בעיירה גבוה ויציב, ונע בין 55%-75% גידול בכל עשור. הגיל החציוני בעיירה הוא 13 שנה, והוא הנמוך ביותר בכל יישובי ארצות הברית. נכון למדד העוני של שנת 2009, פאלם טרי היא הרשות המקומית הענייה ביותר בארצות הברית – כ-70% מתושביה נמצאים מתחת לקו העוני. בשנת 2016, לאחר בדיקת איכות החיים בקריית יואל של ה-FBI[דרוש מקור], הראו תוצאות הסקר שרק 49% מהתושבים חיים מתחת לקו העוני, תוצאה שעשויה להעיד על צמיחה כלכלית ביישוב. על רקע הצמיחה המהירה של העיירה, הנובעת מריבוי טבעי גדול, נוצרו חיכוכים בין תושבי ועסקני קריית יואל לשעבר ליישובים הסמוכים שתושביהם חששו מפגיעה במרקם חייהם ואיכותם. בשנת 2019, לאחר משאל עם, התפצלו מונרו וקריית יואל. קריית יואל הפכה לעיירה עצמאית בשם פאלם טרי, הכוללת את העיירה עצמה וכמה דונמים סביבה, עליהם היא עתידה להתרחב ולבנות שכונות נוספות. דיין ומורה צדק העיירה הוא הרב אליקים געציל ברקוביץ'. שילוט באנגלית בתעתיק יידי בפאלם טרי בית הכנסת של חסידי סאטמר בית הכנסת של חסידות סאטמר - פלג ה'זלוינים' בנין הכוללים של חסידות סאטמר בקרית יואל קברו של רבי יואל טייטלבוים מדיה וקבצים בנושא פאלם טרי בוויקישיתוף סם רוברטס, ביקור בקרית יואל - העיירה הענייה בארה"ב, באתר הארץ, 24 באפריל 2011 יאיר שרקי, הכירו את העיר הענייה ביותר בארצות הברית, באתר מאקו, 25 בדצמבר 2017. Top 100 cities with youngest residents
אאוסקלוזאורוס

אאוסקלוזאורוס (שם מדעי: Euskelosaurus; משמעות השם: "לטאה טובת רגליים") הוא סוג של דינוזאור זאורופוד אשר חי בתור הטריאס הקדום לפני 227-210 מיליון שנה. הוא היה קרוב משפחתו של הפלטאוזאורוס מאירופה. הוא חי באותו הזמן אך מאובניו התגלו בלסוטו, זימבבואה ודרום אפריקה. המאובנים תוארכו ב-1866 בידי החוקר האנגלי תומאס הנרי האקסלי ושויכו למין Euskelesaurus brownii. מרבית המאובנים כללו עצמות חלקיות ושבורות וחלק מהעצמות שויכו אליו הופרדו לסוגים אחרים. זאורופוד קדום זה היה בעל עצמות ירך מעוותות והוא הגיע לאורך 10 מטרים, הרבה יחסית לבני הטריאס. הוא היה בעל רגליים ארוכות יחסית שכנראה נטו היישר מתחת לגופו, בדומה ליונקים. ככל הנראה היה אוכל עלים מהעצים. מדיה וקבצים בנושא אאוסקלוזאורוס בוויקישיתוף Euskelosaurus במדריך הדינוזאורים The Dino Directory של המוזיאון להיסטוריה של הטבע (לונדון)
Sin Pijama

"Sin Pijama" (בעברית: "בלי פיג'מה") הוא סינגל שהוקלט על ידי הזמרת בקי ג'י, ביחד עם זמרת הרגאטון הדומיניקנית נאטי נטשה. השיר יצא לאור ב-20 באפריל 2018, על ידי חברת התקליטים סוני מיוזיק לטין, כסינגל השני מתוך האלבום Mala Santa. השיר הגיע למקום הראשון במצעד השירים שבצ'ילה, והראשון במצעד השירים שבאל סלוודור. השיר נכתב על ידי בקי ג'י, נאטי נטשה, נייט קמפאני, קייל שירר, רפאל פינה, דדי יאנקי, גבריאל ריברה, ריקי מונטאנר, מאו מונטאנר, ג'ון לאונה, קמילו אצ'וורי והופק על ידי יאנקי, גבי מיוזיק, מאו וריקי, לאונה ואצ'וורי. בנוסף לכך, לשיר יצא רמיקס רשמי אותו עשה קומביה שפורסם ברשתות הסטרימינג השונות. השיר שהה למעלה מחמישה שבועות בפסגת מצעד השירים שבספרד והיה (ביחד עם "Lo malo", של איתנה ואנה גרה) לשיר היחיד באותה השנה שעשו זאת. הווידאו קליפ המלא שיצא עבור השיר הועלה לערוץ ה-Vevo של בקי ג'י ב-20 באפריל 2018. בתחילת הקליפ ניתן לראות את הזמר-יוצר פרינס רויס מקבל הודעה מג'י ונטשה. לאחר מכן ניתן לראות את השתיים עורכות מסיבת פיג'מות. לאורך המסיבה, השתיים מבצעות תנועות ריקוד שונות, כמו גם לובשות בגדים שונים, בהתאם לסצנות. נכון ליוני 2020, מונה הצפיות של הקליפ עומד על כ-1.7 מיליארד צפיות. מידע על הסינגל "Sin Pijama" באתר מיוזיק בריינז מידע על היצירה "Sin Pijama" באתר Discogs סרטון השיר "Sin Pijama" באתר יוטיוב BeckyGVEVO (2018-04-20), Becky G, Natti Natasha - Sin Pijama (Video Oficial), נבדק ב-2019-02-15 Login, charts.monitorlatino.com monitorLATINO, Title, charts monitorLATINO (בספרדית) Becky G & Natti Natasha – Sin Pijama (באנגלית), נבדק ב-2019-02-15 Sin Pijama (Kumbia Remix) (באנגלית), נבדק ב-2019-02-15 spanishcharts.com - Spanish charts portal, spanishcharts.com BeckyGVEVO (2018-04-20), Becky G, Natti Natasha - Sin Pijama (Video Oficial), נבדק ב-2019-02-15 Certificazioni - FIMI, www.fimi.it (באיטלקית) Gold & Platinum, RIAA (באנגלית) AMPROFON - Mexico (ארכיון) El portal de Música, www.elportaldemusica.es ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Natti Natasha Charts, "Sin Pijama" foi oficialmente certificado como 2x Diamante e 3x platina no Peru.pic.twitter.com/2pyDu4s1zB, @NattiChart, ‏2019T17:30 (בפורטוגזית) www.ifpi.org https://twitter.com/nattichart/status/1303003830020440065, Twitter Die Offizielle Schweizer Hitparade und Music Community, www.swisscharts.com Sin Pijama by Becky G. & Natti Natasha (באנגלית בריטית), 2018-04-01, נבדק ב-2021-09-25
בותריוספונדילוס

בותריוספונדילוס (שם מדעי: Bothriospondylus; מילולית: "החוליה שנחפרה") הוא סוג של דינוזאור זאורופוד בן תור היורה שהיה קרוב לברכיוזאוריים. כיום מעריכים שסוג זה לא רלוונטי. מאפייני הדינוזאור שנמצאו היו בעיקר חוליות רחבות בעלות כיסי אוויר בדומה לעופות. האורך המשוער של הדינוזאור הגיע ל-20 מטרים והוא היה יצור עבה ומגושם שניזון מצמרות עצים. מאובניו של דינוזאור זה התגלו במזרח בריטניה לחופי הים הצפוני ונחקר ב-1875 בידי החוקר המפורסם ריצ'רד אוון, אשר נתן את השם לדינוזאורים. בסוג זה השתייכו מספר מינים אך הם הופרדו למינים אחרים, בעיקר לאורניתופסיס, Marmarospondylus ,Lapparentosaurus ו-Vouivria, מרביתם גם הם בוטלו מספק. המין האחרון Bothriospondylus suffossus עבר לסוג אורניתופסיס שנראה ששולב ממאובני צטיוזאורוס ואיגואנודון מאוחדים. מדיה וקבצים בנושא בותריוספונדילוס בוויקישיתוף Richard Owen, Monographs on the British Fossil Reptilia of the Mesozoic Formations. Part II. Pages 15–93; Plates III—XXII. (Genera Bothriospondylus, Cetiosaurus, Omosaurus.), Monographs of the Palaeontographical Society 29, 1875-10-01, עמ' 15–93 doi: 10.1080/02693445.1875.12113267 בותריוספונדילוס, באתר GBIF (באנגלית)
דארוד

טוני-וילה הנריק וירטאנן (בפינית: Toni-Ville Henrik Virtanen; נולד ב-17 ביולי 1975) הוא די ג'יי ומפיק מוזיקלי פיני מאאורה (אנ'). הוא התחיל לעבוד בתחום המוזיקה בשנת 1995 ושחרר את סינגל הפלטינום Sandstorm בסוף 1999. אלבום הבכורה שלו "Before The Storm" יצא בשנת 2000 ונמכר בכ-800,000 עותקים ברחבי העולם. הוא זכה על אלבום זה בשלושה פרסי גראמי הפיני של שנת 2000. דארוד ייצג את פינלנד באירוויזיון 2019 יחד עם סבסטיאן ריימן. הליך הבחירה של השיר היה דומה להליך הבחירה של שרה אלטו, שנה קודם לכן, בקדם Uuden Musiikin Kilpailu (אנ') פרטי עם שלושה שירים שמשוחררים שבוע אחרי שבוע ונתונים לבחירת השופטים והקהל הפיני המקומי (Televote). דארוד נולד באזור כפרי הכלול מוניציפלית באאורה שבפינלנד. הוא גדל שם ובבגרותו עבר לטורקו. הוא נשוי למישל ולהם בן (יליד 2009) ובת (ילידת 2017). בין שנות האלפיים המאוחרות ל-2013 התגורר דארוד באטלנטה שבארצות הברית. ב-2013 עבר יחד עם משפחתו לסאלו שבפינלנד. 2000 - Before The Storm 2003 - Rush 2007 - Label This! 2015 - Moments אנדי קאש, How Darude's "Sandstorm" Became the EDM Track Everyone on the Web Knows, גוקר, 9 בדצמבר 2014 DARUDE ENDS 8 YEAR ALBUM HIATUS, UNVEILS BRAND NEW 11-TRACK LP, יור אי די אם, 13 באוגוסט 2015 מרקוס פאפאדאטוס, Finnish DJ Darude releases new artist album Moments, דיגיטל ג'ורנל, 14 באוגוסט 2015 מדיה וקבצים בנושא דארוד בוויקישיתוף אתר האינטרנט הרשמי של דארוד (באנגלית) דארוד, ברשת החברתית פייסבוק דארוד, ברשת החברתית אקס (טוויטר) דארוד, ברשת החברתית אינסטגרם דארוד, סרטונים בערוץ היוטיוב דארוד, ערוץ באתר Twitch.tv דארוד, במסד הנתונים הקולנועיים IMDb (באנגלית) דארוד, באתר ספוטיפיי דארוד, באתר סאונדקלאוד (באנגלית) דארוד, באתר Last.fm (באנגלית) דארוד, באתר AllMusic (באנגלית) דארוד, באתר MusicBrainz (באנגלית) דארוד, באתר דיזר דארוד, באתר Yandex.Music (ברוסית) דארוד, באתר Discogs (באנגלית) דארוד, באתר Songkick (באנגלית) דארוד, באתר Genius דארוד, באתר SecondHandSongs דארוד, באתר טיידל (באנגלית) Darude, אירוצ'אנל.קום, 2015 Platinum - UK, הטוויטר של BPI מיוזיק, 2 באוקטובר 2015 Darude will represent Finland at the 2019 Eurovision Song Contest, ערוץ היוטיוב הרשמי של האירוויזיון Daruden 8-vuotias poika näkee toistuvia painajaisia kauhuelokuvasta - vetoaa toisiin vanhempiin: ”Meistä on epäreilua...”, אילטלטי, 18 באפריל 2018
ישראל נבון

ישראל נבון (8 בדצמבר 1938, ט"ו בכסלו ה'תרצ"ט – 5 בנובמבר 2022) היה ראש עיריית דימונה בשנים 1969–1971. כיהן במשך עשרות שנים במגוון תפקידים ציבוריים, בהם סגן וממלא מקום ראש העירייה, יושב ראש המועצה הדתית דימונה וחבר מרכז המפד"ל. ישראל נבון נולד בשנת 1938 בעיר מרקש שבמרוקו. סיים לימודים בבית הספר היסודי "אוצר התורה" במרוקו ובישיבה התיכונית "תומכי תמימים" בעיר מקנס שבמרוקו. עבד כמורה בבית הספר "תלמוד תורה" בעיר רבאט שבמרוקו. ב-15 ביוני 1957 עלה לישראל והשתקע בבאר שבע. עבד בסלילת כביש אילת - באר שבע במע"צ באר שבע. עבד בבנק המזרחי בבאר שבע. עבד בבית הדין הרבני בבאר שבע. התגייס לצה"ל והשתחרר בדרגת סרן. בשנת 1961 הגיע לדימונה כמנהל לשכת המיסים של הפועל המזרחי. בשנת 1965 נבחר כחבר המועצה המקומית דימונה בראשותו של ערמון לרדו. בשנת 1968 נבחר לסגנו של ראש העיר גבי סבג. בשנת 1969 נבחר כראש העיר ברוטציה עם יצחק פרץ שכיהן כמ"מ ראש העיר, ובנובמבר 1971 מונה לממלא מקום ראש העיר בראשותו של יצחק פרץ, בהתאם להסכם הרוטציה. בשנת 1974 נבחר כחבר מועצת העיר וכיהן כמ"מ ראש העיר בראשותו של ערמון לרדו. בין השנים 1974–1994 כיהן כראש המועצה הדתית דימונה. כיהן כחבר הנהלת העיר בראשותם של ז'אק אמיר, אלי הללי וגבי ללוש. בשנת 1994 מונה לסגן ראש העיר וכיהן בתפקיד זה עד שנת 1999 תחת ראש העיר גבי ללוש. במהלך שנות הקריירה הציבורית שלו כיהן בתפקידים ציבוריים רבים נוספים: חבר הנהלת המפד"ל. מועמד המפד"ל לכנסת. חבר מרכז המפד"ל. חבר הנהלת סיעת "למפנה" במפד"ל. יועץ לשר הדתות ד"ר יוסף בורג. חבר הוועד המנהל של רשת בתי אבות "תפארת בנים" של המפד"ל. מזכיר המפד"ל והפועל המזרחי במשך 33 שנים. בשנת 1959 נישא לשמחה נבון, ולהם שישה ילדים. נפטר ב-5 בנובמבר 2022. ישראל נבון - ראש עיריית דימונה, דבר, 3 בדצמבר 1969 אלי אייל, חילופי משמרות בדימונה, מעריב, 12 בנובמבר 1971 משולם עד, רוטציה בראשות עיריית דימונה, דבר, 24 בנובמבר 1971 עודד בר מאיר, "ישראל נבון, לשעבר ראש עיריית דימונה, הלך לעולמו בגיל 84, mynet באר שבע, 5 בנובמבר 2022
ארקטו

ארקטו (שם מדעי: Erketu; על שם אל מהמיתולוגיה המונגולית בשם "Erketu") הוא סוג דינוזאור זאורופוד אשר חי בתחילת הקרטיקון במונגוליה. הוא התגלה בחפירות ונחשב לזאורופוד בעל הצוואר הארוך ביותר ביחס לגודלו. בסוג היה מין יחיד, Erketu ellisoni שנקרא על שם האמן-הפלאונטולוג "מייק אליסון". מאובני דינוזאור זה התגלו ב-2002 בידי משלחת חפירה במדבר גובי ותוארו ב-2006 בידי דניאל קספקה ומארק נורל. על פי מבנה עצמותיו, הוא השתייך לקבוצה הגדולה מקרונריה בה הטיטאנוזאורים הענקיים והברכיוזאוריים. דינוזאור זה היה בעל מבנה צוואר ארוך מאוד, 8 מטרים מתוך 16 לגוף כולו. עם זאת, עקב מחסור בחוליות זנב אי-אפשר לדעת על האורך היחסי של הצוואר במקביל לגוף. הצוואר הכיל 15–16 חוליות רחבות. משקלו הגיע ל-5 טונות בממוצע. מדיה וקבצים בנושא ארקטו בוויקישיתוף ארקטו, באתר GBIF (באנגלית)
מקרונריה

מקרונריה (שם מדעי: Macronaria) היא קבוצה גדולה של דינוזאורים זאורופודים גדולים שחיו בין היורה העליון לסוף הקרטיקון לפני 174 עד 66 מיליון שנה והכילו את גדולי הדינוזאורים. הם ידועים בעיקר בזכות קבוצת הדינוזאורים הענקיים טיטאנוזאורים אשר התפתחו במהלך הקרטיקון. הם קשורים מעט לדמויי דיפלודוקיים שהיו ארוכי צוואר מהם. רבים מהם כמו בני המשפחות אנטארקטוזאוריים, ברכיוזאוריים וסלטזאוריים היו ענקיים, לעיתים עד למשקל 100 טון ובעלי צוואר גבוה וארוך והם הותאמו לאכילת עלי עצים. מבנה ראשם היה דמוי-כיפה עם נחיריים גדולים ושיניים דמויי כפיות. ככל הנראה הם חיו שנים רבות בבגרותם. סוג ללא מקור אברוזאורוס (Abrosaurus) סוג Aragosaurus סוג Daanosaurus סוג דונגבייטיטאן (Dongbeititan) סוג Galvesaurus סוג Haestasaurus סוג ג'ננסיה (Janenschia) סוג Lapparentosaurus סוג Marmarospondylus? משפחה קמרזאוריים (Camarasauridae) קבוצה Titanosauriformes סוג Brohisaurus סוג Duriatitan סוג Eucamerotus סוג Fukuititan סוג Fushanosaurus סוג Fusuisaurus סוג Jiutaisaurus סוג Huanghetitan סוג Oceanotitan סוג אורניתופסיס (Ornithopsis) סוג פלורוזאורוס (Pelorosaurus) סוג פוקיונגוזאורוס (Pukyongosaurus) סוג Rugocaudia משפחה ברכיוזאוריים (Brachiosauridae) קבוצה סומפוספונדילי (Somphospondyli) משפחה איהלופיים (Euhelopodidae) קבוצה טיטאנוזאורים (Titanosauria) מדיה וקבצים בנושא מקרונריה בוויקישיתוף מקרונריה, באתר האנציקלופדיה של החיים (באנגלית)